smcproject/ml-wiki-sentences huggingface dataset:
എന്നാൽ കാൽഡ്ലോ പ്രഭു ആഞ്ജിയർ തന്നെയാണെന്ന് ബോഡൻ മനസ്സിലാക്കുന്നു.
ആഞ്ജിയർ ഓരോ മാന്ത്രിക വിദ്യയിലും ടെസ്‌ലയുടെ യന്ത്രം ഉപയോഗിച്ച് ഓരോ ക്ലോൺ സൃഷ്ടിക്കുകയും യഥാർത്ഥ മാന്ത്രികനെ വധിക്കുകയുമായിരുന്നു ചെയ്തിരുന്നത്.
ഇത് മനസ്സിലാക്കുന്ന ബോഡൻ നിരാശനാകുന്നു.
ആഞ്ജിയർ ബോഡനെ വഞ്ചിച്ചതാണെന്ന് മനസ്സിലാക്കിയെങ്കിലും കട്ടർ ആഞ്ജിയറെ തന്റെ യന്ത്രം സൂക്ഷിക്കാനും മരിച്ച ക്ലോണുകളെ സൂക്ഷിക്കാനും സഹായിക്കുന്നു.
പിന്നീട് ജയിലിൽ ബോഡനെ തൂക്കിലേറ്റുന്ന സമയത്ത് കട്ടറുടെ അറിവോടെ ഒരാൾ (ഫാലൻ) ആഞ്ജിയറുടെ അടുത്തേക്കെത്തുന്നു.
യഥാർത്ഥത്തിൽ ഫാലൻ ബോഡന്റെ ഇരട്ട സഹോദരനായിരുന്നു.
വേഷം മാറി ഒപ്പം നടന്നിരുന്ന ഫാലനെ ഉപയോഗിച്ചാണ് ബോഡൻ തല പല വിദ്യകളും , നീക്കം ചെയ്യപ്പെട്ട മനുഷ്യനുൾപ്പെടെ കാണിച്ചത്.
ബോഡൻ സ്നേഹിച്ചത് ഒളീവിയയെ ആയിരുന്നെന്നും തന്റെ ഭാര്യയായിരുന്നു സാറയെന്നും ഫാലൻ പറയുന്നു.
പിന്നീട് ഫാലൻ ആഞ്ജിയറെ വധിക്കുന്നു.
അവസാനം തന്റെ മകളുടെ അടുത്തേക്ക് ഫാലൻ ബോഡന്റെ രൂപത്തിൽ എത്തുന്നു.
അഭിനേതാക്കൾ ഹ്യൂ ജാക്ക്മാൻ - റോബർട്ട് ആഞ്ചിയർ / ദ ഗ്രേറ്റ് ഡാന്റൺ / റൂട്ടെ / ലോഡ് കാൽഡ്ലോ ക്രിസ്റ്റ്യൻ ബെയ്ൽ - ആൽഫ്രഡ് ബോഡൻ / ദ പ്രൊഫസർ / ബെർണാഡ് ഫാലൻ മൈക്കൽ കെയിൻ - ജോൺ കട്ടർ സ്കാർലെറ്റ് ജൊഹാൻസൻ - ഒളീവിയ വെൻസ്കോമെ പൈപർ പെരാബോ - ജൂലിയ മക്കുള്ളോഫ്, ആഞ്ചിയറുടെ ഭാര്യ റെബേക്ക ഹാൾ - സാറ ബോഡൻ, ബോഡന്റെ ഭാര്യ ഡേവിഡ് ബോവീ - നിക്കോള ടെസ്‌ല ആൻഡി സെർക്കിസ് - മി. അലീ റിക്കി ജേയ് - മിൽട്ടൻ എന്ന മാന്ത്രികൻ റോജർ റീസ് - ഓവൻസ് ഡബ്ല്യു. മോർഗൻ ഷെപ്പാർഡ് - മി. മെറിഡിത്ത് ഡാനിയൽ ഡേവിസ് - ന്യായാധിപൻ സംഗീതം
17 സംഗീത ശകലങ്ങളാണ് ഈ ചിത്രത്തിലുള്ളത്.
സംഗീതസംവിധാനം നിർവഹിച്ചിരിക്കുന്നത് ഡേവിഡ് ജൂല്യാനാണ് .
നോളന്റെ മുൻചിത്രങ്ങളിലും സംഗീതസംവിധാനം നിർവഹിച്ചത് ജുല്യാനായിരുന്നു.
ചിത്രത്തിന്റെ കഥാതന്തു പോലെ സംഗീതവും പ്ലെഡ്ജ്, ടേൺ, പ്രസ്റ്റീജ് എന്നിങ്ങനെ മൂന്നായി തിരിച്ചിരിക്കുന്നു.
ചലച്ചിത്രത്തിന് യോജിച്ചതാണെങ്കിലും തനിയെ ആസ്വദിക്കാൻ കഴിയുന്നതല്ലെന്ന് വിമർശനമുയർന്നിട്ടുണ്ട്.
# ഗാനം ദൈർഘ്യം 1.
"ആർ യു വാച്ചിംഗ് ക്ലോസ്‌ലി?" 1:51 2.
"കൊളറാഡോ സ്പ്രിംഗ്സ്" 4:15 3.
"ദ ലൈറ്റ് ഫീൽഡ്സ്" 1:50 4.
"ബോഡൻ മീറ്റ്സ് സാറ" 2:11 5.
"അഡാജിയോ ഫോർ ജൂലിയ" 2:03 6.
"എ ന്യൂ ട്രിക്ക്" 4:29 7.
"ദ ജേണൽ" 2:55 8.
"ദ ട്രാൻസ്പോർട്ടഡ് മാൻ" 2:36 9.
"നോ, നോട്ട് റ്റുഡേ" 2:31 10.
"കോട്ട്" 1:39 11.
"കട്ടർ റിട്ടേൺസ്" 2:13 12.
"ദ റിയൽ ട്രാൻസ്പോർട്ടഡ് മാൻ" 2:28 13.
"മാൻ'സ് റീച്ച് എക്സീഡ്സ് ഹിസ് ഇമേജിനേഷൻ" 2:08 14.
"ഗുഡ്ബൈ റ്റു ജെസ്സ്" 2:53 15.
"സാക്രിഫൈസ്" 5:15 16.
"ദ പ്രൈസ് ഓഫ് ഗുഡ് ട്രിക്ക്" 5:05 17.
"ദ പ്രസ്റ്റീജ്" 1:40 അവലംബം പുറം കണ്ണികൾ ഔദ്യോഗിക വെബ്സൈറ്റ് ദ പ്രസ്റ്റീജ് ഇന്റർനെറ്റ് മൂവി ഡാറ്റാബേസിൽ ദ പ്രസ്റ്റീജ് ഓൾമുവീയിൽ റോട്ടൻ ടൊമാറ്റോസിൽ നിന്ന് ദ പ്രസ്റ്റീജ് ബോക്സ് ഓഫീസ് മോജോയിൽ നിന്ന് ദ പ്രസ്റ്റീജ്
ദ ഫയർ-ഫെയറി ഇംഗ്ലീഷ് വിലാസം https://ml.wikipedia.org/wiki/The_Fire-Fairy
സൈബീരിയയിലെ യുറൽ മേഖലയിലെ നാടോടിക്കഥകളെ അടിസ്ഥാനമാക്കി പാവൽ ബസോവ് എഴുതിയ ഒരു ചെറുകഥയാണ് ദ ഫയർ-ഫെയറി .
(റഷ്യൻ: Огневушка-поскакушка, tr. Ognevushka-poskakushka, lit. "the hopping fire girl").
1940-ൽ സ്വെർഡ്ലോവ്സ്ക് പബ്ലിഷിംഗ് ഹൗസ് പുറത്തിറക്കിയ മൊറോസ്കോ എന്ന കുട്ടികളുടെ കഥാസമാഹാരത്തിലാണ് ഇത് ആദ്യമായി പ്രസിദ്ധീകരിച്ചത്.
ഇത് പിന്നീട് ദി മലാഖൈറ്റ് കാസ്കറ്റ് ശേഖരത്തിൽ ഉൾപ്പെടുത്തി.
ഈ യക്ഷിക്കഥയിൽ, സ്വർണ്ണ നിക്ഷേപം വെളിപ്പെടുത്തുന്ന മാന്ത്രിക നൃത്തം ചെയ്യാൻ കഴിയുന്ന പോസ്‌കകുഷ്ക (ലിറ്റ്. "ജമ്പിംഗ്/ഹോപ്പിംഗ് ഗേൾ") എന്ന് വിളിക്കപ്പെടുന്ന യുറൽ നാടോടിക്കഥകളിൽ നിന്നുള്ള സ്ത്രീ ജീവിയാണ് കഥാപാത്രം.
സമാഹാരത്തിലെ ഏറ്റവും ജനപ്രിയമായ കഥകളിൽ ഒന്നാണിത്.
ഇത് റഷ്യൻ ഭാഷയിൽ നിന്ന് ഇംഗ്ലീഷിലേക്ക് 1944-ൽ അലൻ മോറെ വില്യംസും 1950-കളിൽ ഈവ് മാനിംഗും വിവർത്തനം ചെയ്തു.
തന്റെ എല്ലാ കഥകളും സ്വരത്തെ അടിസ്ഥാനമാക്കി രണ്ട് ഗ്രൂപ്പുകളായി തിരിക്കാം എന്ന് പവൽ ബഷോവ് സൂചിപ്പിച്ചു: "ചൈൽഡ്-ടോൺ" (ഉദാ: " സിൽവർ ഹൂഫ് "), "അഡൽറ്റ്-ടോൺ" (ഉദാ: " ദ സ്റ്റോൺ ഫ്ലവർ ").
"ദി ഫയർ-ഫെയറി"യെ അദ്ദേഹം "ചൈൽഡ്-ടോൺ" കഥ എന്ന് വിളിച്ചു.
അത്തരം കഥകൾക്ക് ലളിതമായ ഇതിവൃത്തങ്ങളുണ്ട്.
കുട്ടികളാണ് പ്രധാന കഥാപാത്രങ്ങൾ.
പുരാണ ജീവികൾ അവരെ സഹായിക്കുന്നു.
സാധാരണയായി കഥയെ സന്തോഷകരമായ ഒരു അന്ത്യത്തിലേക്ക് നയിക്കുന്നു.
പ്രസിദ്ധീകരണം
1939-ൽ, സ്വെർഡ്ലോവ്സ്ക് പബ്ലിഷിംഗ് ഹൗസിന്റെ എഡിറ്റർ-ഇൻ-ചീഫ് ക്ലാവ്ഡിയ റോഷ്ഡെസ്റ്റ്വെൻസ്കായ കുട്ടികളുടെ പുസ്തകമായ മൊറോസ്കോയിൽ പ്രവർത്തിക്കുകയായിരുന്നു.
മുമ്പ് യുറാൽസ്‌കി സോവ്രെമെനിക്കിൽ പ്രസിദ്ധീകരിച്ചിരുന്ന ബസോവിന്റെ "സിൽവർ ഹൂഫ്" എന്ന യക്ഷിക്കഥ അതിൽ ഉൾപ്പെടുത്താൻ അവൾ തീരുമാനിച്ചു, കൂടാതെ തനിക്ക് മറ്റൊന്നോ രണ്ടോ കഥകൾ ആവശ്യമാണെന്ന് ബസോവിനോട് പറഞ്ഞു.
പോസ്‌കകുഷ്‌ക എന്ന കഥാപാത്രത്തെക്കുറിച്ച് തനിക്ക് ഒരു ധാരണയുണ്ടെന്ന് ബസോവ് മറുപടി നൽകി, എന്നാൽ തനിക്ക് ഫാക്ടറിയിലേക്ക് മടങ്ങുകയും ചില കഥകളിക്കാരുമായി സംസാരിച്ച് "പഴയ ഓർമ്മകൾ പുനരുജ്ജീവിപ്പിക്കുകയും വേണം".
Polevskoy Bazhov ലേക്കുള്ള ഒരു ചെറിയ യാത്രയ്ക്ക് ശേഷം "The Fire-Fairy" പൂർത്തിയാക്കി.
ഈ യക്ഷിക്കഥ മൊറോസ്‌കോയിൽ പ്രസിദ്ധീകരിക്കുകയും കുട്ടികളുടെ കഥയായി മാറുകയും ചെയ്തു.
കുറിപ്പുകൾ അവലംബം {{ cite book }} :  CS1 maint: unrecognized language ( link ) {{ cite journal }} :  CS1 maint: unrecognized language ( link ) {{ cite web }} :  CS1 maint: unrecognized language ( link ) {{ cite book }} :  CS1 maint: unrecognized language ( link )
നടുക്കണ്ടി മുഹമ്മദ് കോയ
ഇന്ത്യൻ സ്വാതന്ത്ര്യ സമരത്തിൽ പങ്കെടുത്ത ഒരു രാഷ്ട്രീയ പ്രവർത്തകനായിരുന്നു നടുക്കണ്ടി മുഹമ്മദ് കോയ .
സ്വാതന്ത്ര്യസമരത്തിലെ സജീവ പങ്കാളിത്തത്തിന് 1972-ൽ ഇന്ത്യൻ രാഷ്ട്രപതിയിൽ നിന്നും താമ്രപത്രം എന്ന ബഹുമതി ഇദ്ദേഹത്തിന് ലഭിച്ചിരുന്നു.
കമ്മ്യൂണിസ്റ്റ് പാർട്ടിയിൽ പ്രവർത്തിച്ചു വന്ന നടുക്കണ്ടി മുഹമ്മദ് കോയ 1960-ലെ ഇടക്കാല തെരഞ്ഞെടുപ്പിൽ താനൂർ മണ്ഡലത്തിൽ മത്സരിച്ചെങ്കിലും പരാജയപ്പെട്ടിരുന്നു .
നാടകരംഗത്തും മുഹമ്മദ് കോയ സജീവമായിരുന്നു .
ട്രേഡ് യൂണിയൻ രംഗത്തും ഇദ്ദേഹം പ്രവർത്തിച്ചു .
നടുവട്ടം
നടുവട്ടം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
നടുവട്ടം -എറണാകുളം ജില്ലയിലെ ആലുവ ബ്ലോക്ക് പഞ്ചായത്തിന്റെയും മലയാറ്റൂർ-നീലീശ്വരം പഞ്ചായത്തിന്റെയും കീഴിൽ വരുന്ന ഒരു പ്രദേശം.
നടുവട്ടം - ആലപ്പുഴ ജില്ലയിലെ കാർത്തികപ്പള്ളി താലൂക്കിൽ പള്ളിപ്പാട് എന്ന ഗ്രാമത്തിന്റെ മധ്യഭാഗത്തുള്ള പ്രദേശമാണ് നടുവട്ടം.
നടുവട്ടം - കേരളത്തിലെ തൃശൂർ ജില്ലയിലുള്ള വരവൂർ പഞ്ചായത്തിലെ ഗ്രാമപ്രദേശം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
നടുവട്ടം (ആലപ്പുഴ) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ജനുവരി മുതൽ തുടരുന്നു.
ആലപ്പുഴ ജില്ലയിലെ കാർത്തികപ്പള്ളി താലൂക്കിൽ പള്ളിപ്പാട് എന്ന ഗ്രാമത്തിന്റെ മധ്യഭാഗത്തുള്ള പ്രദേശമാണ് നടുവട്ടം .
ഇരട്ടക്കുളങ്ങര ദേവീക്ഷേത്രം ഇവിടുത്തെ പ്രധാന ഹൈന്ദവ ആരാധനാലയമാണ്.
ഒരു വൊക്കേഷണൽ ഹയർ സെക്കണ്ടറി സ്കൂളും ഇവിടെ സ്ഥിതി ചെയ്യുന്നു.
സത്യലാൽ എന്ന പേരിൽ ഈ ഗ്രാമത്തിൽ ഒരു ഗ്രന്ഥശാലയും വായനശാലയും ഉണ്ട്.
സഹൃദയവേദി ഗ്രന്ഥശാല എന്നതായിരുന്നു ഈ ഗ്രന്ഥശാലയുടെ ആദ്യനാമം.
നടി (നോവൽ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പി.കേശവദേവ് ന്റെ മനോഹരമായ മലയാള നോവൽ ആണ് നടി.
നാടകവേദിയിലെ ആശയ ദാരിദ്ര്യം, ആദർശങ്ങളോടുള്ള അവജ്ഞ, വർത്തമാന കാല പ്രശ്നങ്ങളെ സ്വീകരിക്കുവാനുള്ള വൈമുഖ്യം, പേക്കോലം തുള്ളി പണം വാങ്ങുന്ന കലാവ്യഭിചാരം എന്നിവയെ ആസ്പദമാക്കി എഴുതപ്പെട്ട നാടക നോവൽ.
പതിനാറ് അദ്ധ്യായങ്ങളിലായി എഴുതപ്പെട്ട ഈ നോവലിലെ പ്രധാന കഥാപാത്രം അതി സൂക്ഷ്മമായ നിരീക്ഷണ ശക്തിയും പ്രായത്തിൽ കവിഞ്ഞ പക്വതയും ഉള്ള  മീനാക്ഷി എന്ന പെൺകുട്ടിയാണ്.
ഗോവിന്ദപ്പിള്ള, ജാനകിയമ്മ, മനോഹരി, മോഹനൻ എന്നിവരാണ് മറ്റു പ്രധാന കഥാപാത്രങ്ങൾ.
ടി. കെ. വർഗ്ഗീസ് വൈദ്യൻ ആണു ഈ പുസ്തകത്തിന്റെ പ്രസാദകൻ.
1945 ൽ യുദ്ധo മൂർച്ഛിച്ച സമയ പശ്ചാത്തലത്തിലാണ് ഈ നോവൽ എഴുത പ്പെട്ടിരിക്കുന്നത്.
നടുവം കവികൾ
നടുവം കവികൾ എന്ന പേരിൽ മലയാളസാഹിത്യലോകത്ത് അറിയപ്പെടുന്ന നടുവത്ത് അച്ഛൻ നമ്പൂതിരിയും നടുവത്ത് മഹൻ നമ്പൂതിരിയും യഥാക്രമം 1841 ലും 1868 ലും ചാലക്കുടി പിഷാരിക്കൽ ക്ഷേത്രത്തിനടുത്തുള്ള നടുവം ഇല്ലത്ത് ജനിച്ചു.
പച്ചമലയാളപ്രസ്ഥാനത്തിനു തുടക്കം കുറിച്ച അന്നത്തെ കൊടുങ്ങല്ലുർ കളരിയിൽ ഒട്ടും അപ്രധാനമല്ലാത്ത സ്ഥാനമാണ് ഇവർക്കുള്ളത്.
മലയാളത്തിലെ ക്ലാസ്സിക്ക് കാലഘട്ടമെന്ന് വിശേഷിപ്പിക്കുന്ന എഴുത്തച്ഛന്റേയും റൊമാന്റിക്ക് കാലഘട്ടമായ കുമാരനാശാന്റെയും കാലഘട്ടത്തെ ബന്ധിപ്പിക്കുന്നവരാണ് നടുവം കവികളെന്ന് വിലയിരുത്തപ്പെടുന്നു.
നടുവത്ത് അച്ഛൻ നമ്പൂതിരിയുടെ പ്രധാന കൃതികൾ ഭഗവത് ദൂത്, അഷ്ടമിയാത്ര, ശൃംഗേരി യാത്ര, അക്രൂരഗോപാലം തുടങ്ങിയവയാണ്.
സാരോപദേശം,  ഘോഷയാത്ര, ഗൂരുവായൂരപ്പനും പിഷാരിക്കലമ്മയും, കാവ്യകലശങ്ങൾ, സന്താനഗോപാലം, മഹാത്മാഗാന്ധിയുടെ ആശ്രമപ്രവേശം, മഹാത്മാഗാന്ധി തുടങ്ങിയവയാണ് മറ്റ് കൃതികൾ.
നടുവട്ടം (എറണാകുളം) ഇംഗ്ലീഷ് വിലാസം https://ml.wikipedia.org/wiki/Naduvattam_(Ernakulam)
എറണാകുളം ജില്ലയിലെ ആലുവ ബ്ലോക്ക് പഞ്ചായത്തിന്റെയും മലയാറ്റൂർ-നീലീശ്വരം പഞ്ചായത്തിന്റെയും കീഴിൽ വരുന്ന ഒരു പ്രദേശമാണ് നടുവട്ടം .
നടുവട്ടം എൽപി സ്ക്കൂൾ ഇവിടെ സ്ഥിതിചെയ്യുന്നു.
നടുവട്ടം പള്ളിയാണ് ഇവിടത്തെ പ്രധാന ക്രിസ്ത്യൻ ആരാധനാലയം.
മുണ്ടങ്ങാമറ്റം , കുന്നിലങ്ങാടി , നീലീശ്വരം എന്നിവയാണ് നടുവട്ടത്തിന്റെ അയൽഗ്രാമങ്ങൾ.
മലയാറ്റൂർ തീർഥാടത്തിനുള്ള വഴിയിൽ വൺവേ തുടങ്ങുന്നത് നടുവട്ടത്തുനിന്നാണ്.
നടുവട്ടം നീലീശ്വരം വഴി മലയാറ്റൂർ പള്ളിയിലേക്കും മലയാറ്റൂർ ചീത്തപ്പാറ നടുവട്ടം വഴി തിരിച്ചുമാണ് തിരക്കുള്ള സമയങ്ങളിലെ വാഹന നിയന്ത്രണം ക്രമീകരിച്ചിരിക്കുന്നത്.
മഞ്ഞപ്ര നീലീശ്വരം റോഡ്, മഞ്ഞപ്ര മലയാറ്റൂർ റോഡ് എന്നിവയാണ് നടുവട്ടം വഴി കടന്നുപോകുന്ന പ്രധാന റോഡുകൾ.
നടാഷ ലിയോൺ ഇംഗ്ലീഷ് വിലാസം https://ml.wikipedia.org/wiki/Natasha_Lyonne
നടാഷ ബിയാങ്ക ലിയോൺ ബ്രൗൺസ്റ്റൈൻ ( / l i ˈ oʊ n / lee- OHN ; ജനനം, ഏപ്രിൽ 4, 1979) ഒരു അമേരിക്കൻ നടിയും ചലച്ചിത്ര നിർമ്മാതാവുമാണ്.
നെറ്റ്ഫ്ലിക്സ് കോമഡി-നാടകീയ പരമ്പരയായ ഓറഞ്ച് ഈസ് ദ ന്യൂ ബ്ലാക്ക് (2013-2019) ൽ നിക്കി നിക്കോൾസ് എന്ന കഥാപാത്രത്തെ അവതരിപ്പിച്ചതിൻറെ പേരിൽ ശ്രദ്ധിക്കപ്പെട്ട അവർക്ക്, ഇതിന് മികച്ച അതിഥി നടിക്കുള്ള എമ്മി അവാർഡ് നാമനിർദ്ദേശം ലഭിച്ചു.
അതുപോലെതന്നെ  അവർ നിർമ്മാണവും രചനയും  സംവിധാനവും നിർവ്വഹിച്ച റഷ്യൻ ഡോൾ (2019-നിലവിൽ) എന്ന നെറ്റ്ഫ്ലിക്സ് പരമ്പരയിലെ നാദിയ വുൾവോക്കോവിനെ അവതരിപ്പിച്ചതിൻറെ പേരിലും അവർ അറിയപ്പെടുന്നു.
ഇതിന്, ഒരു കോമഡി പരമ്പരയിലെ മികച്ച നടി ഉൾപ്പെടെ മൂന്ന് എമ്മി അവാർഡ് നാമനിർദ്ദേശങ്ങൾ ലിയോണിന് ലഭിച്ചു.
2023 മുതൽ, പീക്കോക്ക് ടിവിയുടെ മിസ്റ്ററി പരമ്പരയായ പോക്കർ ഫേസിൽ അവർ അഭിനയിച്ചു.
2023-ൽ ടൈം മാഗസിൻ ലോകത്തെ ഏറ്റവും സ്വാധീനമുള്ള 100 വ്യക്തികളിൽ ഒരാളായി ലിയോണിനെ തിരഞ്ഞെടുത്തു.
പെമ്പിളൈ ഒരുമൈ ഇംഗ്ലീഷ് വിലാസം https://ml.wikipedia.org/wiki/Pembilai_orumai
കേരളത്തിലെ മൂന്നാർ തേയിലത്തോട്ടങ്ങളിലെ സ്ത്രീ തൊഴിലാളികളുടെ കൂട്ടായ്മയാണ് പെമ്പിളൈ ഒരുമൈ .
ആയിരക്കണക്കിന് സ്ത്രീ തൊഴിലാളികൾ, തൊഴിലാളി സംഘടനകളുടെ  നേതൃത്വങ്ങളെ വക വെക്കാതെ നടത്തിയ മുന്നേറ്റമായിരുന്നു ഇത്.
ബഹുഭൂരിപക്ഷവും തമിഴ് വംശജരായ മൂന്നാർ തേയിലത്തോട്ടങ്ങളിലെ തൊഴിലാളികൾ ദീർഘകാലമായി മാനേജ്‌മെന്റിന്റെ  ചൂഷണത്തിനും മുതലെടുപ്പിനും വിവേചനത്തിനും വിധേയരായിരുന്നു.
2015 സെപ്റ്റംബറിൽ, ബോണസ്, ശമ്പളവർധന ആവശ്യപ്പെട്ട് കെ.ഡി.എച്ച്.പി. കമ്പനിയിലെ  സ്ത്രീ തൊഴിലാളികൾ അനിശ്ചിതകാല സമരം ആരംഭിച്ചു.
സ്വന്തം വീടുകളിലെ പുരുഷന്മാരെപ്പോലും സ്ത്രീ തൊഴിലാളികൾ അകറ്റിനിർത്തി.
ഒൻപതു ദിവസം നീണ്ട സമരം മുഖ്യമന്ത്രി ഉമ്മൻചാണ്ടിയുടെയും തൊഴിൽമന്ത്രി ഷിബു ബേബി ജോണിന്റെയും നേതൃത്വത്തിൽ നടന്ന ചർച്ചയ്ക്കൊടുവിൽ  തൊഴിലാളികൾ അവസാനിപ്പിച്ചു.
തൊഴിലാളികളുടെ ആവശ്യപ്രകാരം 20 ശതമാനം ബോണസ് നൽകാൻ ധാരണയായി.
തൊഴിലാളികളുടെ ശമ്പളവർധന ഈ പിന്നീടുള്ള പ്ലാന്റേഷൻ ലേബർ കമ്മിറ്റി പരിഗണിക്കാനുമാണ് തീരുമാനിച്ചത്.
മുദ്രാവാക്യങ്ങൾ “ ‘ഇങ്ക്വിലാബ് സിന്ദാബാദ് തൊഴിലാളി ഐക്യം സിന്ദാബാദ്’ ‘പെമ്പിള ഒരുമൈ സിന്ദാബാദ്’ ‘പണിയെടുപ്പതു നാങ്കളെ കൊള്ളയടിപ്പതു നീങ്കള്’ ‘കൊളുന്തുകുട്ട എടുപ്പതു നാങ്കള് പണക്കുട്ട അമുക്കുതു നീങ്കള്’ ‘അപ്പാ അപ്പാ കരിയപ്പാ കൊള്ളയടിത്ത പണം എവിടപ്പാ?’ ‘പൊട്ട ലയങ്ങൾ നാങ്കൾക്ക് എസി ബംഗ്ളാ ഉങ്കൾക്ക്’ ‘തമിഴ് മീഡിയം നാങ്കൾക്ക് ഇംഗ്ളീഷ് മീഡിയം ഉങ്കൾക്ക്’ ‘കുട്ടതൊപ്പി നാങ്കൾക്ക് കോട്ടും സൂട്ടും ഉങ്കൾക്ക്’ ‘ചിക്കൻ, ദോശ ഉങ്കൾക്ക് കാടി കഞ്ഞി നാങ്കൾക്ക്‘ ‘പണിയെടുക്കുവത് നാങ്കളെ് പണം കൊയ്‌വത് നീങ്കള്’ ‘പോരാടുവോം പോരാടുവോം നീതി കെടയ്ക്കും വരെ പോരാടുവോം’ ‘പോരാടുവോം വെട്രി വരൈ പോരാടുവോം’ ‘ഇങ്ക്വിലാബ് സിന്ദാബാദ്’ ‘തൊഴിലാളി ഐക്യം സിന്ദാബാദ്’ ‘പെമ്പിള ഒരുമൈ സിന്ദാബാദ്’. ”
— അവലംബം
പെപ്പർ ഹൗസ് ഇംഗ്ലീഷ് വിലാസം https://ml.wikipedia.org/wiki/Pepper_House
ഫോർട്ട് കൊച്ചിയ്ക്കും ബസാർ റോഡിനുമിടയിൽ സ്ഥിതി ചെയ്യുന്ന ഒരു കെട്ടിടമാണു പെപ്പർ ഹൗസ് .
കൊച്ചിക്കായലിലേയ്ക്കും, ഫോർട്ട്കൊച്ചി തെരുവിലേയ്ക്കും തുറക്കുന്ന രണ്ടു ഗോഡൗണുകൾ പെപ്പർ ഹൗസിലുണ്ട്.
പതിനാറായിരം ചതുരശ്ര അടി വലിപ്പമുള്ള പെപ്പർ ഹൗസ് പണ്ട് കൊച്ചി തുറമുഖത്തേയ്ക്കുള്ള ചരക്കുകൾ ശേഖരിക്കാനുപയോഗിച്ചിരുന്നു.
നിലവിൽ കൊച്ചി - മുസിരിസ് ബിനാലെയുടെ പ്രധാന വേദികളിലൊന്നാണ്.
ചിത്രശാല പെപ്പർ ഹൗസ്, ഉൾവശം പെപ്പർ ഹൗസ് ലൈബ്രറി ബോർഡ് ബോർഡ് പെപ്പർ ഹൗസ്, ഉൾവശം കഫേ പെപ്പർ ഹൗസ് ലൈബ്രറി കായലിലേക്ക് തുറക്കുന്ന വാതിൽ അവലംബം Pepper House, Fort Kochi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പെപ്റ്റിക് അൾസർ ഇംഗ്ലീഷ് വിലാസം https://ml.wikipedia.org/wiki/Peptic_Ulcer
ദഹനനാളത്തിൽ ഏറ്റവും കൂടുതലായുണ്ടാകുന്ന ഒരു തരം വൃണമാണ് പെപ്റ്റിക് അൾസർ , എന്നും പെപ്റ്റിക് അൾസർ ഡിസീസ് എന്നും അറിയപ്പെടുന്നത്.
ദഹനനാളത്തിലെ മ്യൂക്കോസ എന്ന ആവരണപാളിയിൽ 0.5 സെന്റീമീറ്ററോ അതിലധികമോ ആയ വലിപ്പമുള്ള വൃണങ്ങളെയാണ് പെപ്റ്റിക് അൾസർ എന്ന് വിളിക്കുന്നത്.
ആസ്പിരിൻ , ഐബുപ്രോഫൻ , മറ്റ് എൻ.എസ്.എ.ഐ.ഡി മരുന്നുകൾ എന്നിവ അൾസറുകൾക്ക് കാരണമാവുകയോ ഇവയുടെ രൂക്ഷത വർദ്ധിപ്പിക്കുകയോ ചെയ്യാൻ സാദ്ധ്യതയുണ്ട്.
ആമാശയത്തിലുണ്ടാകുന്നതിനേക്കാൾ നാലിരട്ടി പെപ്റ്റിക് അൾസറുകൾ അതിനു തൊട്ടു പിന്നാലെ വരുന്ന ഡുവോഡിനം എന്ന ചെറുകുടലിന്റെ ഭാഗത്താണുണ്ടാകുന്നത്.
ഏകദേശം 4% ആമാശയ അൾസറുകൾ മാലിഗ്നന്റ് ട്യൂമറുകൾ കാരണമാണുണ്ടാകുന്നത്.
അതിനാൽ കാൻസറില്ല എന്നുറപ്പുവരുത്താൻ പല വട്ടം ബയോപ്സി പരിശോധന നടത്തേണ്ടിവരും.
ഡുവോഡിനത്തിൽ ബിനൈൻ (മാലിഗ്നന്റ് അല്ലാത്ത - അധികം ദോഷകരമല്ലാത്ത) അൾസറുകളാണുണ്ടാകുന്നത്.
കുറിപ്പുകൾ അവലംബം പുറത്തേയ്ക്കുള്ള കണ്ണികൾ Peptic ulcers എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Gastric Ulcer Archived 2012-07-19 at the Wayback Machine .
Approach to acute upper gastrointestinal bleeding in adults (Wolters Kluwer UpToDate)
Radiology and Endoscopy from MedPix
പെമാഗാറ്റ്ഷെൽ ഇംഗ്ലീഷ് വിലാസം https://ml.wikipedia.org/wiki/Pemagatshel_District Location of Pemagatshel dzongkhag within Bhutan
ഭൂട്ടാൻെറ 20 ജില്ലകളിൽ ഒന്നാണ് പെമാഗാറ്റ്ഷെൽ .
(Dzongkha: པད་མ་དགའ་ཚལ་རྫོང་ཁག་; Wylie: Pad-ma Dgaa-tshal rdzong-khag; previously "Pemagatsel") ഭാഷകൾ
ഭൂരിഭാഗം പെമാഗാറ്റ്ഷെൽ നിവാസികൾ കിഴക്കൻ ഭൂട്ടാന്റെ lingua franca അതായത് കിഴക്കൻ ബോധിഷ് ഭാഷയായ ടിഷാഗ്ല (Sharchopkha) ഭാഷയാണ് സംസാരിക്കുന്നത്.
ഇതും കാണുക Districts of Bhutan Gypsum, Bhutan Kurmaed Province Khothakpa Nangkhor അവലംബം
പെപ്പർ റിസർച്ച് സ്റ്റേഷൻ, പന്നിയൂർ ഇംഗ്ലീഷ് വിലാസം https://ml.wikipedia.org/wiki/Pepper_Research_Station പന്നിയൂർ -1
കേരള അഗ്രികൾച്ചറൽ യൂണിവേഴ്സിറ്റിയുടെ കീഴിൽ കണ്ണൂരിലെ പന്നിയൂരിലുള്ള കുരുമുളക് ഗവേഷണകേന്ദ്രമാണ് പെപ്പർ റിസർച്ച് സ്റ്റേഷൻ (പിആർഎസ്) , പന്നിയൂർ .
1952 ലാണ് പെപ്പർ റിസർച്ച് സ്റ്റേഷൻ  ആരംഭിച്ചത്.
1972 ൽ കേരള അഗ്രികൾച്ചറൽ യൂണിവേഴ്സിറ്റിയുടെ കീഴിൽ  വന്നു.
ആദ്യത്തെ കൃത്രിമമായി പരാഗണം നടത്തുന്ന പന്നിയൂർ വൺ കുരുമുളക് വികസിപ്പിച്ചെടുത്തതിന് ഈ സ്ഥാപനം പ്രശസ്തമാണ്.
കുരുമുളകിലെ ഹൈബ്രിഡൈസേഷൻ രീതി ഈ സ്റ്റേഷനിൽ മാനദണ്ഡമാക്കിയിട്ടുണ്ട്.
കേന്ദ്രത്തിൽ നിന്നും ഇതുവരെ പന്നിയൂർ -1, പന്നിയൂർ -2, പന്നിയൂർ -3, പന്നിയൂർ -4, പന്നിയൂർ -5 എന്നിങ്ങനെ അഞ്ച് തരം കുരുമുളക് പുറത്തിറക്കിയിട്ടുണ്ട്.
വേരുപിടിപ്പിച്ച കുരുമുളക് തൈകളുടെ വലിയതോതിലുള്ള ഉൽപാദനത്തിനുള്ള  സാങ്കേതികവിദ്യ ഇവിടെ വികസിപ്പിച്ചെടുത്തിട്ടുണ്ട്.
കുറ്റിക്കുരുമുളക് ചെടിയും  വികസിപ്പിച്ചെടുത്തു.
ചേന, ചേമ്പ്, ഇഞ്ചി, മഞ്ഞൾ എന്നിവ  കുരുമുളകിൽ ഇടവിള കൃഷി ചെയ്യുന്നത് ഗുണകരമാണെന്ന് കണ്ടെത്തി.
കുരുമുളകിലെ പ്രധാനരോഗങ്ങൾക്ക് കാരണമാകുന്ന ഫൈറ്റോപ്‌തോറ കാപ്സിസി നിയന്ത്രണ നടപടികൾ നിർദ്ദേശിക്കുന്നു.
അവലംബം പുറംകണ്ണികൾ ഔദ്യോഗിക വെബ്സൈറ്റ്
പെപ്പർ സ്പ്രേ ഇംഗ്ലീഷ് വിലാസം https://ml.wikipedia.org/wiki/Pepper_spray Part of a series on Chemical agents Lethal agents Blood agents Cyanogen chloride (CK) Hydrogen cyanide (AC) Blister agents Ethyldichloroarsine (ED) Methyldichloroarsine (MD) Phenyldichloroarsine (PD) Lewisite (L) Sulfur mustard (HD, H, HT, HL, HQ) Nitrogen mustard HN1 HN2 HN3 Nerve agents G-Agents Tabun (GA) Sarin (GB) Soman (GD) Cyclosarin (GF) GV V-Agents EA-3148 VE VG VM VR VX Novichok agents Nettle agents Phosgene oxime (CX) Pulmonary agents Chlorine Chloropicrin (PS) Phosgene (CG) Diphosgene (DP) Incapacitating agents Agent 15 (BZ) Dimethylheptylpyran (DMHP) EA-3167 Kolokol-1 PAVA spray Sleeping gas Riot control agents പെപ്പർ സ്പ്രേ(OC) CS CN (mace) CR List of chemical warfare agents ക സ തി
സ്വയരക്ഷയ്ക്കായി വ്യക്തികളും സംഘർഷമേഖലകളിൽ ജനക്കൂട്ടത്തെ നിയന്ത്രിക്കാൻ സേനാവിഭാഗങ്ങളും ഉപയോഗിച്ചുവരുന്ന രാസ സംയുക്തമാണ് പെപ്പർ സ്‌പ്രേ .
പെപ്പർ സ്‌പ്രേയിലടങ്ങിയിരിക്കുന്ന ഒലിയോ റെസീൻ വിഭാഗത്തിൽപ്പെടുന്ന രാസ വാതകം മുന്നിലുള്ളവരെ സ്വയം പ്രതിരോധത്തിലാക്കുന്നു.
രൂക്ഷമായ കണ്ണെരിച്ചിൽ, കണ്ണീർ പ്രവാഹം, വേദന, താത്കാലികമായ അന്ധത, കടുത്ത ചുമ, ശ്വാസം മുട്ടൽ തുടങ്ങിയവയാണ് ഇത് പ്രയോഗിച്ചാലുണ്ടാവുക.
പെപ്പർ സ്‌പ്രേ സാധാരണഗതിയിൽ മാരകമല്ലെങ്കിലും അപൂർവമായി ഇതിന്റെ പ്രയോഗത്തെത്തുടർന്നുള്ള ആഘാതത്തിൽ മരണം സംഭവിച്ചതായി റിപ്പോർട്ടു ചെയ്യപ്പെട്ടിട്ടുണ്ട്.
മുളകുവർഗ സസ്യങ്ങളുടെ ഫലങ്ങളിൽ നിന്ന് വേർതിരിച്ചെടുക്കുന്ന കാപ്‌സെയ്‌സിൻ എന്ന രാസവസ്തുവാണ് പെപ്പർസ്‌പ്രേയുടെ മുഖ്യഘടകം.
കുരുമുളകും ഇതിന്റെ ഉത്പാദനത്തിന് ആവശ്യമാണ്.
ഫലങ്ങൾ
സാധാരണഗതിയിൽ അര മണിക്കൂർ മുതൽ നാലഞ്ചു മണിക്കൂർ വരെ ഇതിന്റെ ഫലം നീളാം.
തുടർച്ചയായി കണ്ണിലേക്ക് പ്രയോഗിച്ചാൽ അത് കാഴ്ച തകരാറിലാക്കാനും സാധ്യതയുണ്ട്.
വിവിധ രാജ്യങ്ങളിലെ ഉപയോഗം ഇന്ത്യയിൽ : 2014 ൽ പാർലമെന്റ് സമ്മേളനത്തിനിടെ ആന്ധ്രാ പ്രദേശ് എം.പി രാജഗോപാലിനെ, പെപ്പർ സ്പ്രേ പ്രയോഗത്തെത്തുടർന്ന് സ്പീക്കർ സസ്പെന്റ് ചെയ്തിരുന്നു.
↑ ↑ സ്വീഡിഷ് പോലീസ് കലാപകാരികൾക്കെതിരേ പെപ്പർ സ്പ്രേ പ്രയോഗികാറുണ്ട് .
പുറം കണ്ണികൾ Are guns more effective than pepper spray in an Alaska bear attack?
Archived 2012-11-20 at the Wayback Machine .
പെപ്സി
കാർബണേറ്റ് ചെയ്ത ഒരു സോഫ്റ്റ് ഡ്രിങ്കാണ് പെപ്സി (ചെറിയ അക്ഷരങ്ങളിൽ pepsi എന്നാണ് എഴുതുന്ന ശൈലി, മുൻപ് PEPSI എന്നെഴുതിയിരുന്നു).
PepsiCo ആണ് ഇത് നിർമിച്ച് വിതരണം ചെയ്യുന്നത്.
1893-ൽ നിർമ്മിക്കുകയും ബ്രാഡ്സ് ഡ്രിങ്ക് എന്ന പേരിൽ അവതരിപ്പിക്കുകയും ചെയ്തിരുന്ന ഈ പാനീയം 1898 ഓഗസ്റ്റ് 28-ന് പെപ്സി-കോള എന്നും 1961-ൽ പെപ്സി എന്നും പുനർ നാമകരണം ചെയ്യപ്പെട്ടു.
പെപ്പർസ് ഗോസ്റ്റ് ഇംഗ്ലീഷ് വിലാസം https://ml.wikipedia.org/wiki/Pepper%27s_ghost Stage setup for Pepper's Ghost.
A brightly lit figure out of the audience's sight below the stage is reflected in a pane of glass placed between the performer and the audience.
To the audience, it appears as if the ghost is on stage.
തിയേറ്റർ, സിനിമ, അമ്യൂസ്മെന്റ് പാർക്കുകൾ, മ്യൂസിയങ്ങൾ, ടെലിവിഷൻ, കച്ചേരികൾ എന്നിവയിൽ ഉപയോഗിക്കുന്ന ഒരു ജാലവിദ്യ സാങ്കേതികതയാണ് പെപ്പർസ് ഗോസ്റ്റ് .
ഇംഗ്ലീഷ് ശാസ്ത്രജ്ഞനായ ജോൺ ഹെൻറി പെപ്പറിന്റെ (1821-1900) പേരിലാണ് ഇതിന് ഈ പേര് നൽകിയിരിക്കുന്നത്.
അദ്ദേഹം 1862-ൽ ഒരു തിയേറ്റർ പ്രദർശനത്തിലൂടെ ഇഫക്റ്റ് ജനകീയമാക്കാൻ തുടങ്ങി.
1860-കളിലും തുടർന്നുള്ള ദശകങ്ങളിലും ഈ നോവൽ സ്റ്റേജ് ഇഫക്റ്റ് ഉപയോഗിച്ച പ്രേത-പ്രമേയ നാടകങ്ങൾക്കായി ഒരു അന്താരാഷ്ട്ര പ്രചാരം ആരംഭിച്ചു.
വിനോദത്തിനും കുപ്രസിദ്ധിയ്ക്കുമായി മിഥ്യാധാരണ വ്യാപകമായി ഉപയോഗിക്കുന്നു.
പഴയ കാർണിവൽ സൈഡ്‌ഷോകളിൽ കാണുന്ന ഗേൾ-ടു-ഗൊറില്ല ട്രിക്ക്, ഹോണ്ടഡ് മാൻഷനിലെ "പ്രേതങ്ങൾ", കാലിഫോർണിയയിലെ ഡിസ്‌നിലാൻഡിലെ പിനോച്ചിയോയുടെ ഡെയറിങ് ജേർണിലെ "ബ്ലൂ ഫെയറി" എന്നിവ ഇതിൽ ഉൾപ്പെടുന്നു.
ടെലിപ്രോംപ്റ്ററുകൾ പെപ്പർസ്  പ്രേതത്തിന്റെ ഒരു ആധുനിക പ്രയോഗമാണ്.
2006-ൽ അലക്‌സാണ്ടർ മക്വീൻ ശേഖരമായ ദ വിഡോസ് ഓഫ് കുള്ളോഡൻ എന്ന റൺവേ ഷോയിൽ കേറ്റ് മോസിന്റെ ലൈഫ്-സൈസ് ഇല്യൂഷൻ പ്രദർശിപ്പിക്കാൻ ഈ സാങ്കേതികവിദ്യ ഉപയോഗിച്ചു.
References Further reading Pepper, John Henry (1890).
The True History of the Ghost .
London: Cassell Co. {{ cite book }} :  CS1 maint: location missing publisher ( link ) {{ cite book }} :  CS1 maint: location missing publisher ( link ) Gbur, Gregory J. (2016).
Dircks and Pepper: a Tale of Two Ghosts .
Skulls in the Stars website] Hopkins, Albert A. (1897).
Magic, Stage Illusions, Special Effects and Trick Photography .
New York: Dover Publications.
Dircks, Henry (1863).
The Ghost , London: E F.N. Spon.
Robert-Houdin, Jean-Eugene (1881).
The Secrets of Stage Conjuring .
London: George Routledge.
പെപ്റ്റൈഡ് വാക്സിൻ ഇംഗ്ലീഷ് വിലാസം https://ml.wikipedia.org/wiki/Peptide_vaccine
ഒരു രോഗകാരിക്കെതിരെ ശരീരത്തിന് പ്രതിരോധം സൃഷ്ടിക്കാൻ സഹായിക്കുന്ന, പെപ്റ്റൈഡ് അടിസ്ഥാനമാക്കിയുള്ള സബ്‌യൂണിറ്റ് വാക്സിൻ ആണ് പെപ്റ്റൈഡ് വാക്സിൻ .
പെപ്റ്റൈഡ് വാക്സിനുകൾ പലപ്പോഴും സിന്തറ്റിക് വാക്സിനുകളാണ്, അവ രോഗകാരികളിൽ നിന്ന് സ്വാഭാവികമായി ഉണ്ടാകുന്ന പ്രോട്ടീനുകളെ അനുകരിക്കുന്നു.
രോഗപ്രതിരോധ പ്രതികരണത്തിന് ഈ വാക്സിനുകൾ വളരെ കാര്യക്ഷമമാണ്.
പരമ്പരാഗത പെപ്റ്റൈഡ് വാക്സിനുകൾ ശുദ്ധീകരണ രീതികളിലൂടെയാണ് തയ്യാറാക്കുന്നത്.
പുനസംയോജന സാങ്കേതികവിദ്യയിലൂടെ പെപ്റ്റൈഡ് വാക്സിനുകൾ തയ്യാറാക്കുന്നു.
ഉദാഹരണം: കോളറ വാക്സിൻ , എഫ്എംഡിവി വാക്സിൻ.
പകർച്ചവ്യാധി തടയുന്നതിന് പുറമേ, പെപ്റ്റൈഡ് വാക്സിനുകൾ ചികിത്സാ കാൻസർ വാക്സിനുകളായി ഉപയോഗിക്കാം, ഇവിടെ ട്യൂമർ അസോസിയേറ്റഡ് ആന്റിജനുകളിൽ നിന്നുള്ള പെപ്റ്റൈഡുകൾ ഫലപ്രദമായ ആന്റി-ട്യൂമർ ടി-സെൽ പ്രതികരണത്തിന് പ്രേരിപ്പിക്കുന്നു.
സിന്തറ്റിക് ലോംഗ് പെപ്റ്റൈഡുകൾ (SLP) വിജയകരമായ ഫലങ്ങൾ വാഗ്ദാനം ചെയ്യുന്നു.
പുനർസംയോജന ഡിഎൻ‌എ സാങ്കേതികവിദ്യയിലൂടെ പെപ്റ്റൈഡ് വാക്സിനുകൾ
ഒരു ആന്റിജനിക് പ്രോട്ടീന്റെ ഒരു ചെറിയ ഭാഗം (ഡൊമെയ്ൻ) ഫലപ്രദമായ സബ്യൂണിറ്റ് വാക്സിൻ ആയി പ്രവർത്തിക്കും.
ആന്റിജന്റെ ഈ ചെറിയ ഭാഗം ഒരു പെപ്റ്റൈഡ് ആണ്, അതിൽ ഒരു ചെറിയ ചെയിൻ അമിനോ ആസിഡുകൾ അടങ്ങിയിരിക്കുന്നു, ഇത് ഒരൊറ്റ എപ്പിറ്റോപ്പ് (ആന്റിബോഡി ബൈൻഡിംഗ് മേഖല) ഉണ്ടാക്കുന്നു.
രോഗപ്രതിരോധശേഷിയുള്ള ഷോർട്ട് പെപ്റ്റൈഡുകൾ പെപ്റ്റൈഡ് വാക്സിനുകളായി ഉപയോഗിക്കാം.
ഉദാഹരണത്തിന്, ഒരു ഇമ്യൂണോജെനിക് പെപ്റ്റൈഡായ എഫ്എംഡിവി പ്രോട്ടീൻ -1 (വിപിഐ), രോഗപ്രതിരോധ പ്രതികരണത്തിനായി രാസപരമായി സമന്വയിപ്പിക്കുകയും പരീക്ഷിക്കുകയും ചെയ്തു.
എന്നിരുന്നാലും, വളരെ ചെറിയ പെപ്റ്റൈഡുകൾ ചിലപ്പോൾ മതിയായ അളവിൽ ഇമ്യൂണോജെനിക് ആകണമെന്നില്ല, ഉദാഹരണത്തിന് 15 മുതൽ 20 വരെ അമിനോ ആസിഡുകൾ മാത്രം അടങ്ങിയിരിക്കുന്ന പെപ്റ്റൈഡുകൾക്ക് വലിയ പെപ്റ്റൈഡുകളേക്കാൾ രോഗപ്രതിരോധ ശേഷി കുറവാണ്.
ചിലപ്പോൾ പെപ്റ്റൈഡ് എപ്പിറ്റോപ്പ് വളരെ ചെറുതായിരിക്കുമ്പോൾ, കൂടുതൽ ഇമ്യൂണോജെനിക് ആക്കുന്നതിന്, അഡ്ജുവന്റ് പോലുള്ള ഒരു കാരിയർ പ്രോട്ടീൻ ആവശ്യമാണ്.
പരിമിതികൾ ഒരൊറ്റ എപ്പിറ്റോപ്പ് (15 മുതൽ 20 വരെ അമിനോ ആസിഡുകൾ നീളമുള്ളത്) മതിയായ രോഗപ്രതിരോധ ശേഷി ഉണ്ടാക്കണമെന്നില്ല.
കൂടുതൽ ഫലപ്രദമാകാൻ, ഒരു എപ്പിറ്റോപ്പിൽ രോഗപ്രതിരോധ പ്രതികരണം സൃഷ്ടിക്കുന്നതിന് ആവശ്യമുള്ളത്ര നീളമുള്ള അമിനോ ആസിഡുകൾ അടങ്ങിയിരിക്കണം.
യഥാർത്ഥ ആന്റിജനിക് പ്രോട്ടീന്റെ ആന്റിജനിക് ഡിറ്റർമിനന്റിന്റെ അതേ കോൺഫിഗറേഷൻ പെപ്റ്റൈഡ് അനുമാനിക്കണം.
എന്നാൽ, ശുദ്ധീകരണ സമയത്ത് എപ്പിറ്റോപ്പ് കോൺഫിഗറേഷൻ ചിലപ്പോൾ മാറിയേക്കാം.
ഇതും കാണുക എപിവാക് കൊറോണ പരാമർശങ്ങൾ
പൊക്കിൾ ചുഴി എന്നത് അമ്മയുമായി കുഞ്ഞിനു ഉള്ള ബന്ധം ആണ്.
ഇതാണ് പൊക്കിൾകൊടി ബന്ധം.
ലിംഗഭേദമില്ലാതെ തന്നെ പലർക്കും പൊക്കിൾ ലൈംഗിക ആകർഷണം ഉളവാക്കുന്നത് കൂടിയാണ്.
അവലംബം ക സ തി മനുഷ്യശരീരത്തിലെ അവയവങ്ങൾ
ശരീരശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
പൊക്കിൾക്കൊടി പൊക്കിൾക്കൊടി മൂന്ന് മിനിറ്റ് പ്രായമുള്ള കുഞ്ഞിന്റെ പൊക്കിൾക്കൊടി.
ഒരു മെഡിക്കൽ ക്ലാമ്പ് പ്രയോഗിച്ചിരിക്കുന്നു.
Latin funiculus umbilicalis
സസ്തനികളിൽ ഗർഭസ്ഥ ശിശുവിനും മറുപിള്ളയ്ക്കും ഇടയിലുള്ള ഒരു കോഡ് അല്ലെങ്കിൽ ചരടാണ്‌ പൊക്കിൾക്കൊടി.
പ്രസവത്തിനു മുമ്പുള്ള സമയത്ത്, പൊക്കിൾക്കൊടി ശാരീരികമായും ജനിതകമായും മറുപിള്ളയുടെ ഭാഗമാണ്.
രണ്ട് ധമനികളും ഒരു സിരയും വാർട്ടന്സ് ജെല്ലിയും പൊക്കിൾക്കൊടിയിലൂടെ കടന്നുപോകുന്നു.
സിര പൊക്കിൾക്കൊടിക്കു മറുപിള്ളയിൽ നിന്ന് ഓക്സിജനും  പോഷക സമ്പുഷ്ടമായ രക്തം നൽകുന്നു.
ഓക്സിജനും പോഷണങ്ങൾ കുറഞ്ഞ രക്തവും ഗർഭസ്ഥ ശിശുവിന്റെ ഹൃദയം ധമനികളിലൂടെ മറുപിള്ളയിലേക്ക് തിരികെ പമ്പ് ചെയ്യുന്നു.
അധിക ചിത്രങ്ങൾ അവലംബം പുറത്തേക്കുള്ള കണ്ണികൾ Media related to Umbilical cord at Wikimedia Commons
പൊക്കുന്ന് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 സെപ്റ്റംബർ മുതൽ തുടരുന്നു.
കോഴിക്കോട് ജില്ലയിലെ കോഴികോട് നഗരത്തിലെ ഒരു പ്രദേശമാണു പൊക്കുന്ന് .
സാമൂതിരി ഗുരുവായൂരപ്പൻ കോളേജ് ഇവിടെ സ്ഥിതിചെയ്യുന്നു.
പൊക്ലാശ്ശേരി
ആലപ്പുഴ ജില്ലയിൽ , ചേർത്തല താലൂക്കിൽ , മാരാരിക്കുളം വടക്ക് വില്ലേജിൽ സ്ഥിതിചെയ്യുന്ന സ്ഥലമാണ് പൊക്ലാശ്ശേരി .
കണിച്ചുകുളങ്ങര ദേവീക്ഷേത്രത്തിൽ നിന്ന് ഉദ്ദേശം 1.5 കി.
മീ തെക്കുപടിഞ്ഞാറാണ് ഈ ഗ്രാമം.
ശ്രീ ബാലഭദ്രാ ദേവീക്ഷേത്രം, 1911 ൽ സ്ഥാപിതമായ ഗവ:എൽ.
പി.സ്കൂൾ,കൈരളി ഗ്രന്ഥശാല എന്നിവ ഈ ഗ്രാമത്തിലുണ്ട്.
പുറംകണ്ണികൾ ↑ http://wikimapia.org/#lat=9.6211544 lon=76.3080689 z=19 l=0 m=b show=/20005633/poklassery-sree-balabhadra-devi-kshetram
പൊഖ്റാൻ ഇംഗ്ലീഷ് വിലാസം https://ml.wikipedia.org/wiki/Pokhran
രാജ്സ്ഥാനിലെ ജയ്സാൽമീർ മുനിസിപ്പാലിറ്റിയിൽ പെട്ട പ്രദേശമാണ് പൊഖ്റാൻ ( ഹിന്ദി : पोखरण ) .
ഥാർ മരുഭൂമിയുടെ ഭാഗമായ പൊഖ്റാനിലാണ് ഇന്ത്യ ആണവപരീക്ഷണങ്ങൾ നടത്താറുള്ളത്.
പൊഖ്റാൻ എന്ന വാക്കിന്റെ അർഥം അഞ്ച് മരീചികകളുള്ള സ്ഥലം എന്നാണ്.
ജയ്സാൽമീറിൽ നിന്നും ജോധ്പുറിലേക്ക് പോകുന്ന വഴിയിൽ കടൽനിരപ്പിൽ നിന്നും 233 അടി ഉയരത്തിലാണ് പൊഖ്റാൻ സ്ഥിതി ചെയ്യുന്നത്.
2001-ലെ സെൻസസ് പ്രകാരം പൊഖ്റാനിലെ ജനസംഖ്യ 19,186 ആണ്.
19 ശതമാനം ജനങ്ങൾ 6 വയസ്സിൽ താഴെയുള്ളവരാണ്.
ഗുരു നാനക് ദേവ് സന്ദർശിച്ചുവെന്ന് വിശ്വസിക്കപ്പെടുന്ന സിഖ് ദേവാലയം പൊഖ്റാനിലുണ്ട്.
ജൈനരുടെ ഇരുപത്തിമൂന്നാം തീർഥങ്കരനുവേണ്ടി നിർമ്മിക്കപ്പെട്ട അമ്പലവും ഇവിടെയുണ്ട്.
ആണവപരീക്ഷണം
ഇന്ദിരാ ഗാന്ധി പ്രധാനമന്ത്രിയായിരിക്കെ 1974-ലാണ് പൊഖ്റാനിലെ ആണവപരീക്ഷണ നിലയം സ്ഥാപിതമാകുന്നത്.
ഇന്ത്യൻ കരസേനയുടെ കീഴിലാണ് ഈ നിലയം പ്രവർത്തിക്കുന്നത്.
ഭാഭാ ആറ്റമിക് റിസർച്ച് സെന്ററാണ് പൊഖ്രാൻ ആണവപരീക്ഷണനിലയം സ്ഥാപിക്കാൻ പ്രധാന പങ്കു വഹിച്ചത്.
1998 ലാണ് പൊഖ്റാൻ-2 എന്ന രണ്ടാമത്തെ ആണവ പരീക്ഷണം നടന്നത്  അടൽ ബിഹാരി വാജ്‌പേയ് പ്രധാനമന്ത്രിയായിരിക്കെയാണ് ഇതും കൂടി കാണുക ഇന്ത്യയുടെ ഒന്നാം ആണവപരീക്ഷണം ഇന്ത്യയുടെ രണ്ടാം ആണവപരീക്ഷണം അവലംബം
പൊഖാറ ഇംഗ്ലീഷ് വിലാസം https://ml.wikipedia.org/wiki/Pokhara നേപ്പാളിലെ പൊഖാറ നഗരം...
പൊഖാറയിലെ പ്രസിദ്ധമായ ഗുപ്തേശ്വർ മഹാദേവ ക്ഷേത്രത്തിനോട്  ചേർന്നുസ്ഥിതിചെയ്യുന്ന ധർമ്മസംദ് ബുദ്ധവിഹാരം.
നേപ്പാളിന്റെ ഏഴ് പ്രവിശ്യകളിൽ (സംസ്ഥാനം) നാലാമത്തെ പ്രവിശ്യയുടെ തലസ്ഥാനമാണ് പൊഖാറ (പൂർണ്ണ നാമം: പൊഖാറ ലെഖ്നാഥ്) ( English: Pokhara ).
ഒരു പ്രധാന വിനോദ സഞ്ചാര കേന്ദ്രമായ പൊഖാറ, "എട്ട് തടാകങ്ങളുടെ നഗരം" എന്നാണ് അറിയപ്പെടുന്നത്.
ഇന്ത്യക്കും ടിബറ്റിനുമിടയിലുള്ള പണ്ടത്തെ ഒരു വ്യാപാരപാതയായിരുന്നു പൊഖാറ.
ധാരാളം ബുദ്ധമത മതസ്ഥാപനങ്ങളും ആരാധനാലയങ്ങളും ഉള്ള പൊഖാറ, നേപ്പാളിന്റെ രണ്ടാമത്തെ വലിയ നഗരം കൂടിയാണ് ...
പതിനേഴാം നൂറ്റാണ്ടിൽ, ഗണ്ഡകി നദീത്തടത്തിൽ വ്യാപിച്ചുക്കിടന്നിരുന്ന ചൗബിസി സാമ്രാജ്യത്തിൽ ഉൾപ്പെട്ട കാസ്കി രാജ്യവംശത്തിന്റെ ഭാഗമായിരുന്നു പൊഖാറ.
1786-ൽ പ്രിത്വി നാരായൺ ഷാ പൊഖാറയെ തന്റെ സാമ്രാജ്യമായ ഗോർഖയിലേക്ക് കൂട്ടിച്ചേർത്തു.
ഇതോടുകൂടിയാണ് പൊഖാറ ഇന്ത്യക്കും ടിബറ്റിനുമിടയിലുള്ള വ്യാപാരപാതയായത്.